
                                              Nr.23/97/2011
P.L.x 176/2011
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind aprobarea Ordonanţei Guvernului nr.4/2011 pentru completarea Ordonanţei Guvernului nr.19/1997 privind transporturile, transmis cu adresa nr.P.L.x 176 din 6 aprilie 2011.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art. 75 din Constituţia României, republicată, Camera Deputaţilor este Cameră decizională.
PREŞEDINTE,

Iulian Iancu

 Nr.23/97/2011
P.L.x 176/2011
R A P O R T

asupra proiectului de Lege privind aprobarea
Ordonanţei Guvernului nr.4/2011 pentru completarea
Ordonanţei Guvernului nr.19/1997 privind transporturile



În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii a fost sesizată pentru dezbatere în fond cu proiectul de Lege  privind aprobarea Ordonanţei Guvernului nr.4/2011 pentru completarea Ordonanţei Guvernului nr.19/1997 privind transporturile, transmis cu adresa nr.P.L.x 176 din 6 aprilie 2011, înregistrat la comisie sub nr.23/97/2010 din 6 aprilie 2011.

În conformitate cu prevederile Constituţiei României, republicată, Camera decizională pentru acest proiect de lege este Camera Deputaţilor.

Proiectul de lege a fost adoptat de Senat în şedinţa din 4 aprilie 2011.
Proiectul de lege a fost avizat favorabil de Consiliul Legislativ, cu avizul nr.96 din 27 ianuarie 2011, cu observaţii şi propuneri, care au fost preluate de iniţiator.
Proiectul de lege a fost avizat favorabil de Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi, cu avizele nr.26/137 din 20 aprilie 2011, respectiv nr.31/291 din 20 aprilie 2011.

Proiectul de lege are ca obiect de reglementare completarea Ordonanţei Guvernului nr.19/1997 privind transporturile, republicată, cu modificările şi completările ulterioare, în sensul atribuirii Ministerului Transporturilor şi Infrastructurii a exerciţiului funcţiei de autoritate de management în sectorul transporturi pentru proiectele finanţate din fonduri externe nerambursabile acordate României.

Membrii Comisiei pentru industrii şi servicii au examinat proiectul de lege în şedinţa din 18 mai 2011.



La lucrările comisiei au fost prezenţi 28 de deputaţi din totalul de 29 de membri ai comisiei.
La dezbateri au participat, în calitate de invitaţi, din partea Ministerului Transporturilor şi Infrastructurii
, domnul Dumitrescu Aurelian – consilier, domnul Valentin Tănase – consilier, doamna Monica Rinu – consilier, doamna Carmen Pop - şef serviciu.

În urma dezbaterilor, membrii comisiei au hotărât, în unanimitate, adoptarea proiectul de Lege  privind aprobarea Ordonanţei Guvernului nr.4/2011 pentru completarea Ordonanţei Guvernului nr.19/1997 privind transporturile, în forma adoptată de Senat.


În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, Camera Deputaţilor este Cameră decizională.

PREŞEDINTE,                                      SECRETAR,

                             Iulian Iancu                                        Mircea Marin
Consilier parlamentar,
Ioan Bivolaru

